  Туспуктэм: Полина Уразова Майя Бывальцева Удмуртиысь ЗАГС ужъёсъя комитетын веразы, кыӵе сяме пырем но йӧспӧртэм нимъёсты сётӥзы элькунын 2023-тӥ арын вордскем нылпиослы. Берло аръёсы пиналъёслы огшоры ним сётон сокем паськыт вӧлмемын ӧвӧл. Озьы ке но, вань нимъёс, кудъёссэ анай-атайёс ялан куто: пиослэн – Александр, Ярослав, Никита, Степан, Алексей, нылъёслэн – Александра, Виктория, Алёна, Анна, Полина но мукет. Тросэз анай-атайёс нылпизылы йӧспӧртэм ним бырйыны тыршо, солэн гинэ сыӵе мед луоз кадь. Пиослы сётэм шер пумиськылӥсь нимъёс – Кантемир, Радомир, Севастьян, Инсаф, Трофим, нылъёслы – Илария, Жасмина, Анисия, Лукерья, Эмили но мукет. ЗАГС ёзэсъёсын ужасьёс тодэ вайыто, катъя лыдпусъёслэсь, букваослэсь но лыдпусъёслэсь, лыдъёслэсь, пусъёслэсь (дефис сяна) нимъёс кылдытыны уг яра. Озь ик жоб кылъёс, рангез, сӥлынимез, интыужез возьматӥсь кылъёсты ним карыны лэзьымтэ. Тодэ вайытом, 2023-тӥ арын Удмуртиын нылпи вордскем сярысь 12 сюрс 298 ужкагазъёсты пусйизы. 121 семьяын кыктоос вордскизы. Тегъёс: нылпиос ЗАГС Удмуртия Мерлык  